Vilhjálmur Einarsson lést á Landspítalanum laugardaginn 28. desember . Vilhjálmur fæddist á Hafranesi við Reyðarfjörð 5. júní 1934 . Hann var sonur hjónanna Einars Stefánssonar frá Mýrum í Skriðdal , fulltúa á Egilsstöðum , og Sigríðar Vilhjálmsdóttur frá Hánefsstöðum í Seyðisfirði . Vilhjálmur gekk í barnaskólann á Reyðarfirði , farskólann á Völlum , Gagnfræðaskólann á Seyðisfirði og Alþýðuskólann á Eiðum . Að loknu landsprófi frá Eiðum innritaðist Vilhjálmur í Menntaskólann á Akureyri árið 1951 og útskrifaðist sem stúdent frá stærðfræðideild vorið 1954 . Hann var kennari við Héraðsskólann á Laugarvatni , 1957 - 1958 ; skólastjóri við Héraðsskólann á Laugarvatni , 1959 vorönn ; kennari við Gagnfræðaskóla Austurbæjar , 1959 - 1960 og kennari við Samvinnuskólann á Bifröst , 1959 - 1965 . Þá var Vilhjálmur skólastjóri Héraðsskólans í Reykholti á árunum 1965 - 1979 á miklu blómaskeiði skólans . Loks gegndi Vilhjálmur starfi skólameistara Menntaskólans á Egilsstöðum frá upphafi skólans 1979 til ársins 2001 og vann þar mikið brautryðjendastarf . Frá 2001 var Vilhjálmur um árabil stundakennari við Menntaskólann á Egilsstöðum og árið 2001 stofnaði hann Námshringjaskólann sem var í námskeiðsformi . Meðal annarra starfa má nefna að hann stofnaði og rak Íþróttaskóla Höskuldar og Vilhjálms ásamt Höskuldi Goða Karlssyni íþróttakennara 1960 - 1972 . Var skólinn starfræktur í Mosfellsdal , Varmalandi og Reykholti í Borgarfirði . Vilhjálmur stofnaði bókaforlagið Að austan sem gaf út tvær bækur : Magisterinn og Silfurmaðurinn . Hann var formaður Ungmennasambands Borgarfjarðar 1967 - 1970 en þá var m.a . Sumarhátíðin í Húsafelli sett á laggirnar . Vilhjálmur er meðal fræknustu íþróttamanna Íslendinga fyrr og síðar . Meðal annars vann hann til silfurverðlauna fyrstur Íslendinga á Ólympíuleikunum í Melbourne 1956 og var 5 sinnum kjörinn íþróttamaður ársins . Vilhjálmur er handhafi Riddarakross hinnar íslensku fálkaorðu fyrir framlag í þágu íþrótta - og uppeldismála .